પ્રાપ્ત વિગતો મુજબ તેમજ દેવરાજ ખિમજી હિરાણી (પટેલ) (ઉ.વ. ૩૪, રહે. નાગલપર તા. માંડવી)ની ફરીયાદને ટાંકીને પોલીસે વિગતો આપતા જણાવ્યું કે, વિશ્વવાસઘાત ઠગાઈનો બનાવ માર્ચ ર૦૧પથી ર૪-૧૦-૧૮ દરમ્યાન ખાખીવાળો મસ્કા રોડ માંડવી મધ્યે બનવા પામ્યો હતો. આરોપી અકબરશા અલીશા સૈયદ (રહે. કોડાય તા.માંડવી) તથા ભરત મહેશ્વરી (રહે. કોડાય તા.માંડવી)એ તેઓને એકના ડબલ કરી આપવા રૂપિયા ૩ લાખ લઈ વિશ્વાસઘાત ઠગાઈ કરી રૂપિયા પરત આપેલ નહી જ્યારે આરોપી મામદ જત (રહે. જતનગર તા.માંડવી) સલીમ કોરેજા તથા માંડવી આઈબીના પીએસઆઈ એસ. ડી. વૈષ્નવે તેઓને ર૦૧પના ૩લાખની નીલીનોટીનો કેસ દેશદ્રોહનો કેસ છે. જેમાં ૧૧ વર્ષની જેલ થશે તેવા ભયમાં મુકી અલગ અલગ તારીખ સમય અને સ્થળે ત્રણ તબ્બકામાં રૂપિયા નવ લાખ બળજબરીથી કઢાવી લઈ આ વાત કોઈને કરીશ તો જાનથીમારી નાખવાની ધમકી આપી હતી અને તેઓ સામે તમામ આરોપીઓએ કુલ ૧ર લાખની વિશ્વાસઘાત છેતરપીંડી કરી બળજબરી પૂર્વક કઢાવી લેતા માંડવી પોલીસે આરોપીઓ સામે આઈપીસી કલમ ૪૦૬, ૪ર૦, ૪બી, પ૦૪, પ૦૬(ર), ૧૧૪ હેઠળ ગુન્હોનોંધી ઈન્ચાર્જ પી.આઈ. એમ.એન. ચોહાણે તપાસ હાથ ધરી હતી.